**ΠΑΡΑΡΤΗΜΑ Ι: ΠΙΝΑΚΑΣ ΣΥΜΜΟΡΦΩΣΗΣ ΜΕ ΤΙΣ ΤΕΧΝΙΚΕΣ ΚΑΙ ΛΟΙΠΕΣ ΑΠΑΙΤΗΣΕΙΣ**

Ο παρακάτω πίνακας θα συμπληρωθεί πλήρως από τους προσφέροντες και θα αποσταλεί με την προσφορά τους, επί ποινή απόρριψης αυτής.

|  |  |  |  |
| --- | --- | --- | --- |
| **Α/Α** | **ΓΕΝΙΚΟΙ ΟΡΟΙ ΚΑΙ ΑΠΑΙΤΗΣΕΙΣ ΠΟΥ ΟΦΕΙΛΟΥΝ ΝΑ ΚΑΛΥΠΤΟΥΝ ΟΙ ΠΡΟΣΦΕΡΟΝΤΕΣ ΣΤΟ ΠΛΑΙΣΙΟ ΤΗΣ ΣΥΜΒΑΣΗΣ:**  | **ΑΠΑΙΤΗΣΗ**  | **ΑΠΑΝΤΗΣΗ** |
| **1** | Την δωρεάν διάθεση και διανομή δώδεκα (12) ψυκτών νερού. Σε τρεις (3) ψύκτες θα πρέπει να υπάρχει υποδοχή ποτηριών μιας χρήσης, τα οποία θα παρέχονται δωρεάν από την ανάδοχο εταιρεία. Η ποσότητα που θα παραδοθεί τμηματικά είναι 3.000 ποτήρια. Ο ανάδοχος θα αναλάβει την εγκατάσταση και προληπτική συντήρηση ψυκτικών μηχανημάτων εμφιαλωμένου νερού στις κτιριακές εγκαταστάσεις του Κεντρικού Εργαστηρίου Δημόσιας Υγείας (Κ.Ε.Δ.Υ.) | ΝΑΙ |   |
| **2** | Για την καλύτερη παροχή του νερού, ο ανάδοχος θα πρέπει να παραχωρεί, καθ’ όλη τη διάρκεια της σύμβασης με τον ΕΟΔΥ, ψυκτικά μηχανήματα επί των οποίων θα προσαρτάται η εκάστοτε φιάλη, και μέσω των οποίων το νερό θα δύναται να προσφέρεται ζεστό και κρύο. Η κυριότητα των ψυκτικών μηχανημάτων ανήκει στον ανάδοχο ο οποίος και χρησιδανείζει τα ψυκτικά μηχανήματα και ο οποίος θα δύναται να τα αναζητήσει και να τα αναλάβει σε περίπτωση παράβασης κάποιου από τους όρους του παρόντος, ενδεικτικά αναφερομένων, της περιπτώσεως χρήσεως ύδατος από άλλο προμηθευτή, ή αυθαίρετης επαναπλήρωσης των φιαλών. | ΝΑΙ |   |
| **3** | Την έγκαιρη και αξιόπιστη παράδοση των ψυκτών στον χώρο μας, εντός 48ώρου από την στιγμή της υπογραφής της σύμβασης μαζί με μία ποσότητα φιαλών που θα ζητηθεί. Η παράδοση και η ποσότητα των υπόλοιπων φιαλών θα γίνεται τμηματικά εντός 48ώρου από έκαστη παραγγελία, κατόπιν συνεννόησης με την Επιτροπή Παρακολούθησης και Παραλαβής του ΚΕΔΥ σχετικά με τον αριθμό φιαλών που θα παραδίδονται κάθε φορά. | ΝΑΙ |   |
| **4** | Την πώληση εμφιαλωμένου φυσικού μεταλλικού νερού σε συσκευασία σφραγισμένων φιαλών 10 λίτρων μιας χρήσης. Οι ειδικές φιάλες θα αναγράφουν την προέλευση του εμφιαλωμένου νερού, την ημερομηνία λήξης του και τη χημική σύστασή του. Το νερό θα πρέπει να χαρακτηρίζεται ως μετρίως σκληρό (ολική σκληρότητα έως 320mg CaCO3/L) | ΝΑΙ |   |
| **5** | Τη δωρεάν τεχνική κάλυψη- απολύμανση και συντήρηση των ψυκτών νερού. Ο εσωτερικός κάδος των ψυκτών πρέπει να είναι ανοξείδωτος και η συντήρηση/απολύμανση των μηχανημάτων να πραγματοποιείται δωρεάν 1 φορά ανά 6 μήνες ώστε να διασφαλίζεται η παροχή υγιεινού νερού καθ’ όλη τη διάρκεια της χρήσης/σύμβασης. Η συντήρηση πάντα θα πιστοποιείται με το σχετικό Δελτίο Επίσκεψης του τεχνικού του αναδόχου και στο οποίο θα αναγράφονται όλες οι εργασίες, τα χρησιμοποιηθέντα αναλώσιμα, υλικά καθαρισμού και απολύμανσης (ουσία, μάρκα κτλ), οποιεσδήποτε άλλες επισκευές, βλάβες ή γενικά εργασίες που γίνονται στα μηχανήματα. | ΝΑΙ |  |
| **6** | Την δωρεάν αντικατάσταση μερών/παροχή ανταλλακτικών για τους ψύκτες. Ο ανάδοχος υποχρεούται για όλο το διάστημα της σύμβασης με τον ΕΟΔΥ να επιδιορθώνει δωρεάν τυχόν βλάβες που προκύπτουν στα ψυκτικά μηχανήματα και να αντικαθιστά δωρεάν τα ψυκτικά μηχανήματα ή και μέρη αυτών τα οποία δεν λειτουργούν κανονικά, έπειτα από έλεγχο που θα διενεργεί τεχνικός της αναδόχου για την διαπίστωση της μη κανονικής λειτουργίας τους. | ΝΑΙ |  |
| **7** | Τυχόν αναλώσιμα υλικά συντήρησης και καθαρισμού των ψυκτών βαρύνουν αποκλειστικά τον ανάδοχο. | ΝΑΙ |  |
| **8** | **Τα ψυκτικά μηχανήματα θα επιστραφούν στην ανάδοχο μετά τη λήξη της σύμβασης** | ΝΑΙ |  |

**Επισημαίνεται ότι :**

**Για τη συμμόρφωση με τις απαιτήσεις του πίνακα του ΠΑΡΑΡΤΗΜΑΤΟΣ Ι απαιτείται επιπροσθέτως, η προσκόμιση από τον προσφέροντα υπεύθυνης δήλωσης της παρ. 4 του άρθρου 8 του ν. 1599/1986, υπογεγραμμένη από τον κατά περίπτωση εκπρόσωπό του.**

**ΠΑΡΑΤΗΡΗΣΕΙΣ/ΔΙΕΥΚΡΙΝΙΣΕΙΣ**

Αν στη στήλη **«ΑΠΑΙΤΗΣΗ»** έχει συμπληρωθεί η λέξη «ΝΑΙ» ή αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση), τότε η αντίστοιχη προδιαγραφή είναι υποχρεωτική για τον προσφέροντα, θεωρούμενη ως απαράβατος όρος σύμφωνα με την παρούσα πρόσκληση. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Στη στήλη **«ΑΠΑΝΤΗΣΗ»** σημειώνεται η απάντηση του προσφέροντος.

**Τονίζεται ότι είναι υποχρεωτική η απάντηση σε όλες τις τεχνικές προδιαγραφές και η παροχή όλων των πληροφοριών που ζητούνται**.

(Πόλη) \_\_\_\_\_\_\_\_\_\_\_\_\_\_ (Ημερομηνία) \_\_\_/\_\_\_/\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Όνομα-Υπογραφή-Σφραγίδα)